Margrét Björk Björnsdóttir setur verðlaunafhendingu en að hátíðinni komu Markaðstofa Vesturlands , Matarauður Íslands , Matís og hýsti skólinn hátíðina . , Um liðna helgi voru tilkynnt úrslit í Askinum 2019 og um leið haldin matarhátíð á Hvanneyri auk sýningar á keppnisvörum þá var matarmarkaður , örfyrirlestrar og veitingasala . Hátíðin var vel sótt og sýnir það að mikill áhugi er fyrir matarhandverki og möguleikanum á að versla beint frá framleiðanda . Gamla torfan á Hvanneyri iðaði af lífi en einnig var opið í Landbúnaðarsafni Íslands og Ullarselinu . Matarmarkaðurinn var í rými Jarðræktarmiðstöðvar LbhÍ og keppnin í hlöðu Halldórsfjóss sem einnig hýsir Gestastofu friðlands fugla í Andakíl . Landbúnaðarháskóli Íslands gegnir mikilvægu hlutverki þegar kemur að námi tengdu matvælaframleiðslu og býður nám á ýmsum stigum í landbúnaði , bæði í garðyrkju og búfjárhaldi . Skólinn er því afar stoltur að taka þátt í viðburði sem þessum og stuðla þannig að auknum sýnileika og umfjöllun á svið matvælaframleiðslu og handverki . Askurinn er íslandsmeistarakeppni í matarhandverki sem snýst um að skapa vörur þar sem áhersla er lögð á einstakt bragð , gæði og ekki síst ímynd , sem iðnaður getur ekki búið til sem og að hægt sé að rekja uppruna vörunnar . Notuð eru staðbundin hráefni og framleiðsla í litlu magni sem er oft svæðisbundin . Innsendar vörur í keppnina voru 133 talsins í 10 keppnisflokkum og veitt voru gull , silfur og brons í hverjum þeirra . „ Matarhandverksvörur eru frábrugðnar öðrum matvörum á þann hátt að nánast engin aukefni ( E efni ) eru leyfð í þeim , vélvæðing er takmörkuð og íslensk hráefni notuð eins og kostur er “ segir Þóra Valsdóttir sérfræðingur hjá Matís . Basilikusmjör , Rauðvínssalami , Bopp , Nautasnakk , Aðabláberjate , Kimchi og Glóaldin Kombucha eru meðal vara sem hlutu verðlaun og er virkilega gaman að sjá hversu fjölbreytt úrvalið er í matarhandverki í dag . Sjá má lista með verðlaunahöfum á síðu Matís hér . Stuttir fræðslufyrirlestrar voru haldnir samhliða hátíðinni og kynnti Hlédís Sveinsdóttir REKO og hugmyndafræðina þar að baki . Eva Margrét Jónudóttir fjallaði um gæði og tækifæri hrossakjöts . Matís kynnti verkefnið sitt Krakkar kokka . Katharina og Gerald Schinwald sauðaostaframleiðendur frá Austurríki sögðu frá búi sínu og framleiðslu undir nafninu Milchmäderl . Vífill Karlsson kynnti að lokum svo landfræðilegt og efnahagslegt litróf garðyrkju á Íslandi . Á staðarkránni var veitingasala hjá Kvenfélaginu 19. júní sem meðal annars bauð lambavefjur með lambakjöti frá sauðfjárbúi skólans á Hesti og Árni Ólafur Jónsson frá Hinu blómlega búi var með eggjapúns gerðan á staðnum og bauð tll sölu við góðar undirtektir . Viðburðurinn var haldin í samstarfi Markaðsstofu Vesturlands , Matarauðs Íslands , Matís og Landbúnaðarháskóla Íslands sem hýsti keppnina og þakkar skólinn öllum sem komu að hátíðinni og aðstoðuðu í undirbúningi hennar og framkvæmd . Síða uppfærð / breytt 27. nóvember 2019 . Númer síðu : 2109